eo br en pt es es es fr hu en nl en pl ca de ru de eo eo eo eo eo eo eo hbs_lat ro es eo eo eo eo eo eo eo eo eo eo eo eo eo eo es es eo eo eo eo eo eo it eo eo eo eo eo eo eo eo eo eo eo eo eo eo eo eo eo eo eo eo eo es eo eo eo eo eo eo eo eo eo en fr eo it es en it eo eo nl nl eo eo eo en eo eo eo tr eo en
Fakaj Sekcioj • Tutmonda Esperantista Junulara Organizo
La fakaj sekcioj kune kun la landaj sekcioj ludas gravan rolon en la laboro de TEJO. En la komitato de TEJO sidas komitatanoj de ĉiuj fakaj sekcioj kaj kundecidas pri la ĝenerala agado de TEJO. TEJO nun havas 2 fakajn sekciojn
Ni ĉiam ĝojas pri novaj fakaj sekcioj (kutime unu po fako). Estas kelkaj kriterioj por iĝi FS (vi trovas ilin ankaŭ en la Regularo de TEJO, ĉapitro 2 – Statuto, artikolo 9 – Fakaj sekcioj):
ĝi kunigas tra la mondo junajn uzantojn de Esperanto, kiuj interesiĝas pri la koncerna fako;
ĝi estas simpatia al la celoj de TEJO;
ĝi estas aŭ aparta asocio aŭ integra parto de faka asocio aliĝinta al UEA;
ĝi estas laŭorde organizita;
ĝi estas vaste malfermita al junuloj, sen ekskluzivoj pro nacieco, raso, sekso, seksa orientiĝo, handikapeco, religio, politiko, socia deveno aŭ lingvo;
membreco en ĝi estas libervola; kaj
ĝi estas demokratie gvidata.
Biciklista Esperanto-Movado Internacia estas grupo de esperantistoj, kiuj biciklas iomete pli ofte kaj serioze ol la averaĝa internaciul(in)o. BEMI provas aranĝi almenaŭ unu internacian biciklo-karavanon ĉiujare, sed ankaŭ servas kiel kontaktilo por tiuj biciklistaj esperantistoj, kiuj preferas vojaĝi solaj. La BEMI-anoj kunsidas, se eblas, dufoje jare: somere dum la IJK (Internacia Junulara Kongreso) kaj vintre dum la JES (Junulara E-Semajno). Dum tiuj kunsidoj estas planataj la sekva(j) karavano(j).
Oficiala retpaĝaro de BEMI
EUROKKA (Esperanto-Universala-Rok-Organizo, Kolektiva Komunik-Asocio)
EUROKKA (Esperanto-Universala-Rok-Organizo, Kolektiva Komunik-Asocio) estas Esperanto-rokmuzika asocio kaj Faka Sekcio de TEJO. La agadkampo de EUROKKA estas tutmonda celante disvolvi kaj disvastigi en la Esperanto-movadon sed ankaŭ ekster ĝi Esperanto-muzikan kulturon, la muzikbandojn kaj artistojn kiuj kantas Esperante.
Unu el ĝiaj projektoj kunlabore kun E@I kaj TEJO estas la Artista Datenbazo, reta datenbazo kolektanta informojn pri E-artistoj kaj organizantoj. Ĝi ankaŭ strebas esti reta manlibro por organizi kulturajn aranĝojn.
Oficiala retpaĝaro de EUROKKA
Eble nova Faka Sekcio?
Ĉu vi jam pensis pri kiom bona estus vidigi vian fakon kaj tiel trovi pli da samideanoj? Danke al la laboro de Paweł Fischer-Kotowski kaj la estraro de TEJO, kreiĝis ĉi tiu eta helpilo por vortumi regularon: Ekzempla Regularo de Faka Sekcio de TEJO.
Se vi havas ideon, demandon pri fakaj sekcioj, aŭ kiel krei ilin, skribu al gro.ojetnull@odaga.akaf!
Fot. kapa sonic3738, ĉefa Ivo Miesen, CC-BY-SA
Tutmonda Esperantista Junulara Organizo (TEJO)
3015 BJ  Rotterdam, Nederlando
TEJO en via lando
Argentino ∙ Aŭstrio ∙ Brazilo ∙ Britio ∙ Bulgario ∙ Burundo ∙ Ĉeĥio ∙ Ĉinio ∙ Danio ∙ Finnlando ∙ Francio ∙ Germanio ∙ Grekio ∙ Haitio ∙ Hispanio kaj Katalunio ∙ Hungario ∙ Irano ∙ Israelo ∙ Italio ∙ Japanio ∙ Kanado ∙ Kongo (Dem. Resp.) ∙ Korea Resp. ∙ Kroatio ∙ Kubo ∙ Litovio ∙ Madagaskaro ∙ Meksiko ∙ Nederlando ∙ Nepalo ∙ Norvegio ∙ Pollando ∙ Portugalio ∙ Rumanio ∙ Rusio ∙ Serbio ∙ Slovakio ∙ Svedio ∙ Togolando ∙ Ukrainio ∙ Usono ∙ Vjetnamio
Krea Komunaĵo BY-SA 2014
Designed by WPlook Studio